Üldkohtu (esimene koda) 9. detsembri 2014. aasta otsus – BT Telecommunications vs. nõukogu
(kohtuasi T‑440/11)
Ühine välis‑ ja julgeolekupoliitika – Valgevene vastu suunatud piiravad meetmed – Rahaliste vahendite külmutamine – Põhjendamiskohustus – Kaitseõigused – Õigus olla ära kuulatud – Kaalutlusõigus
1.                     Kohtumenetlus – Kohtumenetlus – Aktid, millega menetluse ajal tunnistatakse kehtetuks ja asendatakse vaidlustatud aktid – Menetluse käigus esitatud taotlus kohandada tühistamisnõudeid – Lubatavus – Tähtaeg sellise taotluse esitamiseks – Tähtaja algus – Huvitatud isikutele uue akti teatavaks tegemise kuupäev (ELTL artikli 263 kuues lõik; Üldkohtu kodukord, artikli 48 lõige 2 ja artikkel 102 (vt punktid 54, 67, 68 ja 71)
2.                     Tühistamishagi – Füüsilised või juriidilised isikud – Neid otseselt ja isiklikult puudutavad aktid – Valgevene vastu suunatud piiravad meetmed – Määrus, millega vaadatakse läbi asjaomaste isikute, rühmituste või üksuste nimekiri ja täiendatakse seda ilma seda tühistamata – Nimekirja kantud, kuid nimetatud määruses mainimata jäetud isiku esitatud hagi – Vastuvõetavus (ELTL artikkel 263; nõukogu määrused nr 765/2006 ja nr 1000/2011) (vt punktid 59–61)
3.                     Institutsioonide aktid – Põhjendamine – Kohustus – Ulatus – Valgevene vastu suunatud piiravad meetmed – Teatavate isikute ja üksuste rahaliste vahendite külmutamine seoses olukorraga Valgevenes – Miinimumnõuded (ELTL artikkel 296; nõukogu otsused 2011/357/ÜVJP, 2011/666/ÜVJP ja 2012/642/ÜVJP; nõukogu määrused nr 588/2011, nr 1000/2011 ja nr 1017/2012) (vt punktid 79–85)
4.                     Ühine välis‑ ja julgeolekupoliitika – Valgevene vastu suunatud piiravad meetmed – Teatavate isikute ja üksuste rahaliste vahendite külmutamine seoses olukorraga Valgevenes – Kohustus laiendada seda meedet üksustele, kes on sellise üksuse omandis või kontrolli all – Tingimus – Piiravaid meetmeid kehtestavad aktid, millega nähakse ette nende kohaldamine niisugustele omandis või kontrolli all olevatele üksustele – Kohtuotsus, millega tühistatakse üksusele kohaldatavad piiravad meetmed – Ulatus – Üksuse omandis või kontrolli all olevate üksuste vastu suunatud piiravate meetmete tühistamine (nõukogu otsused 2011/357/ÜVJP, 2011/666/ÜVJP ja 2012/642/ÜVJP; nõukogu määrused nr 588/2011, nr 1000/2011 ja nr 1017/2012) (vt punktid 88, 89, 144, 145 ja 149)
5.                     Ühine välis‑ ja julgeolekupoliitika – Valgevene vastu suunatud piiravad meetmed – Teatavate isikute ja üksuste rahaliste vahendite külmutamine seoses olukorraga Valgevenes – Nende meetmete laad – Kriminaalõiguse valdkonda mittekuulumine (nõukogu otsused 2011/357/ÜVJP, 2011/666/ÜVJP ja 2012/642/ÜVJP; nõukogu määrused nr 588/2011, nr 1000/2011 ja nr 1017/2012) (vt punkt 112)
6.                     Ühine välis‑ ja julgeolekupoliitika – Valgevene vastu suunatud piiravad meetmed – Rahaliste vahendite külmutamine – Kaitseõigused – Süüstavatest asjaoludest teatamine – Järgnev otsus, milles hageja nimi jäeti nende isikute nimekirja, kelle suhtes kohaldati nimetatud meetmeid – Uute põhjenduste puudumine – Õiguse olla ära kuulatud rikkumine – Puudumine (nõukogu otsus 2012/642/ÜVJP; nõukogu määrus nr 1017/2012) (vt punktid 119–122)
Ese
Nõue tühistada otsus 2011/357/ÜVJP, millega muudetakse otsust 2010/639/ÜVJP teatavate Valgevene ametnike vastu suunatud piiravate meetmete kohta (ELT L 161, lk 25); nõukogu 20. juuni 2011. aasta määrus (EL) nr 588/2011, millega muudetakse määrust (EÜ) nr 765/2006, mis käsitleb president Lukašenka ja teatavate Valgevene ametnike vastu suunatud piiravaid meetmeid (ELT L 161, lk 1); nõukogu 10. oktoobri 2011. aasta otsus 2011/666/ÜVJP, millega muudetakse otsust 2010/639/ÜVJP Valgevene vastu suunatud piiravate meetmete kohta (ELT L 265, lk 17); nõukogu 10. oktoobri 2011. aasta rakendusmäärus (EL) nr 1000/2011, millega rakendatakse määruse (EÜ) nr 765/2006 Valgevene vastu suunatud piiravate meetmete kohta (ELT L 265, lk 8) artikli 8a lõiget 1; nõukogu 15. oktoobri 2012. aasta otsus 2012/642/ÜVJP Valgevene vastu suunatud piiravate meetmete kohta (ELT L 285, lk 1); nõukogu 6. novembri 2012. aasta rakendusmäärus (EL) nr 1017/2012, millega rakendatakse määruse (EÜ) nr 765/2006 Valgevene vastu suunatud piiravate meetmete kohta (ELT L 307, lk 7) artikli 8a lõiget 1; nõukogu 29. oktoobri 2013. aasta otsus 2013/534/ÜVJP, millega muudetakse otsust 2012/642 (ELT L 288, lk 69); ja nõukogu 29. oktoobri 2013. aasta rakendusmäärus (EL) nr 1054/2013, millega rakendatakse määruse (EÜ) nr 765/2006 Valgevene vastu suunatud piiravate meetmete kohta (ELT L 288, lk 1) artikli 8a lõiget 1, hagejat puudutavas osas.
Resolutsioon
1.
Tühistada nõukogu 20. juuni 2011. aasta otsus 2011/357/ÜVJP, millega muudetakse otsust 2010/639/ÜVJP teatavate Valgevene ametnike vastu suunatud piiravate meetmete kohta; nõukogu 20. juuni 2011. aasta määrus (EL) nr 588/2011, millega muudetakse määrust (EÜ) nr 765/2006, mis käsitleb president Lukašenka ja teatavate Valgevene ametnike vastu suunatud piiravaid meetmeid; nõukogu 10. oktoobri 2011. aasta otsus 2011/666/ÜVJP, millega muudetakse otsust 2010/639/ÜVJP Valgevene vastu suunatud piiravate meetmete kohta; nõukogu 10. oktoobri 2011. aasta rakendusmäärus (EL) nr 1000/2011, millega rakendatakse määruse (EÜ) nr 765/2006 Valgevene vastu suunatud piiravate meetmete kohta artikli 8a lõiget 1; nõukogu 15. oktoobri 2012. aasta otsus 2012/642/ÜVJP Valgevene vastu suunatud piiravate meetmete kohta; ja nõukogu 6. novembri 2012. aasta rakendusmäärus (EL) nr 1017/2012, millega rakendatakse määruse (EÜ) nr 765/2006 Valgevene vastu suunatud piiravate meetmete kohta artikli 8a lõiget 1, BT Telecommunications PUE‑d puudutavas osas.
2.
Jätta hagi vastuvõetamatuse tõttu läbi vaatamata osas, milles viidatakse nõukogu 29. oktoobri 2013. aasta otsusele 2013/534/ÜVJP, millega muudetakse otsust 2012/642, ja nõukogu 29. oktoobri 2013. aasta rakendusmäärusele (EL) nr 1054/2013, millega rakendatakse määruse (EÜ) nr 765/2006 Valgevene vastu suunatud piiravate meetmete kohta artikli 8a lõiget 1.
3.
Jätta Euroopa Liidu Nõukogu kohtukulud tema enda kanda ja mõista temalt välja BT Telecommunications PUE kohtukulud.
4.
Jätta Euroopa Kohtu kohtukulud tema enda kanda.